[{"text_idx": "#000000", "text": "Skip to primary navigation Skip to main content Skip to primary sidebar Skip to footer"}, {"text_idx": "#000004", "text": "Yna, edrychom ar sut y gallwn ni gydlynu gweithgareddau ymchwil ac arloesi i gefnogi\u2019r ymateb brys. Darllenodd ein Llyfrgellydd Arbenigol yr ymchwil a\u2019r canllawiau diweddaraf gan gyhoeddi rhestr o ffynonellau gwybodaeth defnyddiol. Dechreuom hefyd edrych ar yr arloesi a welwyd o ganlyniad i Covid-19 yng ngogledd Cymru. Mae newidiadau mawr wedi\u2019u gwneud i\u2019r ffordd rydym ni\u2019n defnyddio technoleg ddigidol, o alluogi pobl i weithio gartref a chynnal cyfarfodydd ar-lein i roi Attend Anywhere ar waith i ddarparu gofal i gleifion dros gyswllt fideo diogel."}, {"text_idx": "#000005", "text": "Darparodd y Bwrdd Partneriaeth Rhanbarthol iPads i breswylwyr cartrefi gofal a chleifion mewn ysbytai ar draws y rhanbarth er mwyn iddyn nhw gadw mewn cysylltiad a\u0302 ffrindiau a theulu tra bod cyfyngiad ar ymweliadau yn ystod argyfwng y coronafeirws. Tyfodd y syniad o brosiect i ddarparu iPads i gefnogi pobl yn y gymuned i helpu i reoli eu cyflyrau iechyd ac i leihau arwahanrwydd cymdeithasol. Roedd hyn yn enghraifft wych o addasu\u2019n gyflym ac ail-ddylunio un o brosiectau Rhaglen Drawsnewid Gwasanaethau Cymunedol a chydweithio gydag awdurdodau lleol, y bwrdd iechyd, Macmillan a Chanolfan Cydweithredol Cymru. Roedd newidiadau eraill yn cynnwys ymestyn oriau agor, gwella cyfathrebu a gweithio mewn partneriaeth a darparu ystod eang o gymorth cymunedol creadigol ac arloesol."}, {"text_idx": "#000006", "text": "Yn ystod y cam nesaf byddwn yn dysgu mwy am sut a pham y digwyddodd y newidiadau yma a defnyddio\u2019r profiad i adeiladu system iechyd a gofal cymdeithasol well a chryfach ar gyfer y dyfodol."}, {"text_idx": "#000007", "text": "Mae\u2019r uchafbwyntiau eraill yn cynnwys cefnogi prosiectau trawsnewid i ddefnyddio tystiolaeth drwy gynnal chwiliadau llenyddiaeth, megis i adnoddau i gefnogi lles plant, a darparu cyngor a chymorth i greu arolygon ar-lein, dadansoddi data dulliau ymchwil adrodd stori."}, {"text_idx": "#000008", "text": "Buom yn gweithio gyda phrosiectau\u2019r Gronfa Gofal Integredig i ystyried thema\u0302u graddfa, arferion da ac arloesi. Buom hefyd yn cefnogi cydlynu gwell drwy nodi prosiectau tebyg mewn sectorau/asiantaethau gwahanol a\u2019u cysylltu a\u0302\u2019i gilydd. Buom yn gweithio gyda phrosiectau cenedlaethol i osgoi dyblygu lleol, gan ddatblygu rhwydweithiau cryf gyda hybiau rhanbarthol eraill. Er enghraifft, gweithio gyda Gofal Cymdeithasol Cymru i edrych ar y defnydd o dystiolaeth o fewn gofal cymdeithasol, rhannu ein chwiliadau llenyddiaeth Covid-19 gyda rhanbarthau eraill a defnyddio ein gwefan i amlygu\u2019r dulliau gwahanol a geir i hyrwyddo arloesi (Labordai Byw, Haciau Iechyd, Labordai Arloesi) o fewn sectorau gwahanol."}, {"text_idx": "#000009", "text": "Bu i ni drefnu Labordy Arloesi Gofal Cymdeithasol gyda Phrifysgol Bangor gan ganolbwyntio ar dechnoleg ddigidol. Buom yn gweithio hefyd gyda\u2019r Asiantaeth Arloesi i ddatblygu cysyniad o Labordy Byw a dod ag ymarferwyr ac ymchwilwyr iechyd a gofal cymdeithasol at ei gilydd i gael gwell dealltwriaeth o\u2019r tirlun ymchwil, arloesi a gwelliant yng ngogledd Cymru."}, {"text_idx": "#000010", "text": "Bu i ni barhau i hyrwyddo digwyddiadau, cyfleoedd ariannu a gwaith y ti\u0302m drwy\u2019r wefan, y cyfrif Twitter a thrwy newyddlenni e-bost rheolaidd. Roedd hyn yn cynnwys trydaru\u2019n fyw o ddigwyddiadau rhanbarthol allweddol. Erbyn diwedd y flwyddyn roedd gennym ni 170 o ddilynwyr ar Twitter a 130 yn rhan o restr bostio\u2019r Hwb."}, {"text_idx": "#000011", "text": "I dderbyn mwy o wybodaeth, dilynwch ni ar Twitter @NW_RIICH_ a/neu cofrestrwch i dderbyn ein newyddlen."}, {"text_idx": "#000012", "text": "Ar ddechrau\u2019r flwyddyn cafodd aelodau o\u2019r ti\u0302m eu hadleoli i helpu gyda\u2019r argyfwng. Dyma rai o\u2019r prosiectau a gefnogwyd:"}, {"text_idx": "#000013", "text": "Gwneud galwadau rheolaidd i bobl ddiamddiffyn yn Sir Ddinbych i wneud yn siw\u0302r bod ganddyn nhw\u2019r gefnogaeth yr oedd arnyn nhw ei hangenTroi Venue Cymru yn Ysbyty\u2019r EnfysDatblygu cyfrifiannell Cyfarpar Diogelu Personol i gefnogi\u2019r sector gofalColadu ffynonellau gwybodaeth o ansawdd am Covid-19Creu canllaw i ganfod gwybodaeth o ansawdd am iechyd ar-lein"}, {"text_idx": "#000014", "text": "Cafodd pob mathau o ddulliau gweithio newydd ac arloesol eu datblygu i ymateb i Covid-19. Yna, cafodd llawer o arolygon gwahanol eu rhannu i geisio cofnodi\u2019r newidiadau a\u2019r gwersi a ddysgwyd. Gofynnodd y Bwrdd Partneriaeth Rhanbarthol i\u2019r Hwb gydlynu\u2019r ceisiadau hyn am wybodaeth a chrynhoi\u2019r newidiadau yng ngogledd Cymru. Cynaliasom ein harolwg ein hunain a choladu canfyddiadau arolygon eraill. Bu i ni weithio gyda thimau eraill a oedd yn cwblhau prosiectau tebyg yng ngogledd Cymru i rannu canfyddiadau ac i osgoi dyblygu, gan gynnwys gweithio mewn partneriaeth a\u0302\u2019r Hyb Gofal Sylfaenol a Chymunedol i ddatblygu dull ar y cyd a chyda Thi\u0302m Ymgysylltu BIPBC i ddysgu o ganfyddiadau eu prosiect \u2018Sgyrsiau Covid\u2019 gyda defnyddwyr gwasanaeth. Cynaliasom 25 cyfweliad \u2018y newid mwyaf sylweddol\u2019 i gasglu data ansoddol da am brofiadau pobl a oedd yn gweithio ym maes iechyd a gofal cymdeithasol yn ystod y pandemig yn defnyddio dull \u2018adrodd stori\u2019. Cynaliasom waith mapio achlysurol o\u2019r cyfweliadau a rhoi ap Mapio Achlysurol newydd ar brawf gyda Phrifysgol Caerfaddon."}, {"text_idx": "#000015", "text": "Cafodd y chwiliadau llenyddiaeth a gynhaliwyd gan ein Llyfrgellydd Arbenigol ar gyfer y prosiect eu rhannu gyda rhanbarthau eraill i hysbysu adolygiadau cyflym Covid-19."}, {"text_idx": "#000017", "text": "Mae cydlynu a rhannu gwybodaeth yn swyddogaeth allweddol i\u2019r Hwb. Eleni rydym ni wedi bod yn sefydlu systemau Cymraeg a Saesneg i\u2019n helpu ni rannu gwybodaeth gyda\u2019r bobl sydd ei hangen."}, {"text_idx": "#000018", "text": "Tudalennau gwe ti\u0302m newydd \u2013 hyd yma rydym ni wedi derbyn 935 o ymweliadau unigrywNegeseuon blogRhestr bostio y mae modd i bobl gofrestru ar ei chyfer ar ein gwefan \u2013 Erbyn diwedd mis Mawrth roedd 130 o bobl wedi tanysgrifioCyfrif Twitter \u2013 erbyn diwedd mis Mawrth roedd gennym ni 170 o ddilynwyr a 23,000 o argraffiadau trydarNewyddlenni rheolaidd am gyfleoedd ariannu, digwyddiadau a\u2019r gweithgareddau ymchwil, arloesi a gwelliant diweddaraf yng ngogledd Cymru \u2013cyhoeddwyd 9 newyddlen yn 2020-21Cwrdd a\u0302 phobl i gyflwyno gwaith yr Hwb, gwneud cysylltiadau a darganfod mwy am y syniadau da y gallwn ni eu hyrwyddo ar draws y rhanbarth"}, {"text_idx": "#000019", "text": "Eleni cynaliasom 75 o gyfarfodydd cyflwyno gyda phobl o 35 sefydliad gwahanol. Er enghraifft, cwrdd ag ymchwilwyr yngly\u0302n a\u0302\u2019r prosiect Kidney BEAM a phrosiect hanes llafar Mencap i drafod syniadau a darparu cysylltiadau i helpu i rannu eu canfyddiadau gyda gwneuthurwyr polisi yng ngogledd Cymru, a chwrdd a\u0302 Rheolwr Busnes Rhanbarthol Adran Economi a Thrafnidiaeth Llywodraeth Cymru i drafod sut y mae modd i\u2019r Hwb gefnogi arloesi mewn technoleg feddygol."}, {"text_idx": "#000020", "text": "Mae arnom ni eisiau i\u2019n holl gyfathrebu ac adnoddau fod yn hygyrch i gymaint o bobl a\u0302 phosibl . Yn ystod y flwyddyn rydym ni wedi darparu hyfforddiant i\u2019r ti\u0302m cydweithio rhanbarthol ar sut i greu dogfennau hygyrch, wedi cynhyrchu templedi hygyrch a chynnal hyfforddiant ar isdeitlau fideos. Rydym ni hefyd wedi cofrestru ar gyfer Photosymbols er mwyn i ni greu dogfennau hawdd eu darllen i bobl gydag anableddau dysgu."}, {"text_idx": "#000021", "text": "Ond gwyddom fod rhagor i\u2019w ddysgu er mwyn wella hygyrchedd ein gwaith felly, os oes gennych chi unrhyw syniad arall, cofiwch gysylltu a\u0302 ni."}, {"text_idx": "#000022", "text": "Gwneud cysylltiadau ar draws Cymru"}, {"text_idx": "#000023", "text": "Mae yna saith hwb ymchwil, arloesi a gwelliant rhanbarthol a thri arweinydd strategol ar gyfer Iechyd Cyhoeddus Cymru, Ymddiriedolaeth Gwasanaethau Ambiwlans Cymru ac Ymddiriedolaeth GIG Prifysgol Felindre. Roedd yn braf dod i adnabod arweinwyr yr hybiau eraill yn ystod y flwyddyn, gan rannu cynlluniau a syniadau a darganfod mwy am y gwaith ardderchog a wneir ar hyd a lled Cymru."}, {"text_idx": "#000024", "text": "Rydym ni hefyd wedi bod yn ymwneud a\u0302 phrosiectau cenedlaethol, gan helpu i sicrhau bod pobl allweddol yng ngogledd Cymru yn cymryd rhan ac yn codi proffil y rhanbarth."}, {"text_idx": "#000025", "text": "Roedd y prosiectau hyn yn cynnwys:"}, {"text_idx": "#000026", "text": "Gweithio gyda Gofal Cymdeithasol Cymru ar brosiect gyda\u2019r James Lind Alliance i bennu blaenoriaethau ymchwil ar gyfer gofal cymdeithasol ac ar brosiect gyda SCIE i edrych ar y defnydd o dystiolaeth o fewn gofal cymdeithasolGweithio gyda Gofal Cymdeithasol Cymru ac SCIE i edrych ar y defnydd o dystiolaeth o fewn gofal cymdeithasolAelod o grw\u0302p llywio Datblygu Ymarfer a Gyfoethogir gan DystiolaethAelod o Rwydwaith Cydgynhyrchu CymruAelod o Fwrdd Sefydlogi ac Ailadeiladu Gofal Cymdeithasol Llywodraeth CymruTrafod cynlluniau gwaith gydag Ymchwil Iechyd a Gofal Gwledig Cymru i edrych ar gyfleodd i wneud cysylltiadau a chydweithioGweithio gydag Ymddiriedolaeth GIG Gwasanaeth Ambiwlans Cymru ac arweinwyr cydlynu ymchwil, arloesi a gwelliant Iechyd Cyhoeddus Cymru i gefnogi prosiect presgripsiynu cymdeithasol ar gyfer parafeddygon yng ngogledd Cymru. Helpodd yr Hwb i gysylltu\u2019r prosiect a\u0302 llyw-wyr presgripsiynu cymdeithasol/cymunedol yng ngogledd Cymru a chynnal chwiliad llenyddiaeth ar gyfer prosiectau tebyg er mwyn dysgu o wersiCefnogi Prosiect Archwiliadol Hyb Cymunedol Ar-lein a mynd i gyfarfodydd panel Gweithio gyda\u2019r Bwrdd Partneriaeth Rhanbarthol i edrych ar gysylltiadau rhwng Asesiadau Lles ac Asesiadau Anghenion Poblogaeth ac i rannu gwybodaethYmuno a\u0302 chyfarfod y Grw\u0302p Arloesi CenedlaetholDarparu adborth ar wefan rhagamcaniadau DaffodilYchwanegu mwy o ddata gofal cymdeithasol i gronfa ddata SAIL i gefnogi ymchwil"}, {"text_idx": "#000027", "text": "Sefydlwyr yr hybiau i helpu i sbarduno dulliau iechyd a gofal cymdeithasol newydd fel rhan o waith trawsnewid gwasanaethau iechyd a gofal cymdeithasol ehangach Llywodraeth Cymru fel y noddir yn nogfen Cymru Iachach. Mae cefnogi rhaglen drawsnewid gogledd Cymru a phrosiectau\u2019r Gronfa Gofal Integredig gydag ymchwil, arloesi a gwelliant yn flaenoriaeth i\u2019r Hwb. Mae hyn yn cynnwys cefnogi\u2019r rhaglen gyda chwiliadau llenyddiaeth a darparu cyngor a chymorth i sefydlu arolygon ar-lein a dadansoddiadau data. Yn cynnwys arolwg iechyd emosiynol, casglu canlyniadau MST a data/ymchwil am gyflogaeth a phobl gydag anableddau dysgu."}, {"text_idx": "#000028", "text": "Mae\u2019r Hwb wedi creu arolwg ar-lein i helpu i nodi gofynion a mynediad pobl sy\u2019n gweithio ym maes iechyd a gofal cymdeithasol at dechnoleg ddigidol. Bydd hyn yn helpu i hysbysu cynlluniau i gefnogi\u2019r gweithlu i ddefnyddio technoleg ddigidol yn eu bywydau gwaith."}, {"text_idx": "#000029", "text": "Buom yn gweithio gyda Rhaglen Drawsnewid Gwasanaethau Cymunedol i helpu i gydlynu prosiectau asesu anghenion lleol i fanteisio i\u2019r eithaf ar adnoddau."}, {"text_idx": "#000031", "text": "Mae\u2019r Hwb yn cefnogi prosiect \u2018Pum Ffordd at Les\u2019 Iechyd a Lles Emosiynol. Nod y prosiect ydi datblygu casgliad o adnoddau ar-lein i gefnogi lles plant. Rydym ni wedi datblygu arolwg i ganiata\u0301u i\u2019r prosiect flaenoriaethu ffocws cychwynnol y ddarpariaeth newydd ac rydym ni\u2019n cefnogi chwiliadau i wneud yn siw\u0302r ei bod yn cynnwys adnoddau sy\u2019n seiliedig ar dystiolaeth. Caiff y chwiliadau eu defnyddio i nodi adnoddau ar gyfer rhieni i gefnogi eu plant ac i benderfynu a oes unrhyw adnodd wedi\u2019i werthuso."}, {"text_idx": "#000032", "text": "Rydym ni hefyd wedi darparu cefnogaeth gyda chasglu canlyniadau o\u2019r prosiect Therapi Aml-Systemig (MST)."}, {"text_idx": "#000033", "text": "Mae\u2019r Hwb wedi cefnogi\u2019r rhaglen drwy gynnal chwiliadau llenyddiaeth a darparu cymorth i nodi data am gyfleodd cyflogaeth i bobl ifanc gydag anableddau dysgu."}, {"text_idx": "#000035", "text": "Buom yn gweithio gyda thi\u0302m ICAN i gasglu straeon am y ffyrdd y mae gwasanaethau wedi enwid yn ystod y pandemig, yn defnyddio methodoleg y Newid Mwyaf Sylweddol."}, {"text_idx": "#000036", "text": "Rydym ni\u2019n gweithio gyda saith prosiect wedi\u2019u hariannu gan y Gronfa Gofal Integredig i ystyried thema\u0302u graddfa, arferion da ac arloesi. Rydym ni wedi ymgynghori a\u0302 rhwydwaith o ymchwilwyr prifysgol i gyflwyno\u2019r methodolegau a\u2019r technegau gwerthuso diweddaraf a gydnabyddir yn rhyngwladol i ymarferwyr ar y rheng flaen."}, {"text_idx": "#000037", "text": "Dyma enghreifftiau o\u2019r chwiliadau rydym ni wedi\u2019u cynnal yn ystod y flwyddyn:"}, {"text_idx": "#000038", "text": "Data cyrchfan a chyflogaeth o\u0302l-addysg lle ceir cefnogaeth a chymorth sgiliau byw i bobl gydag anableddau dysguGwasanaethau breuder ar gyfer ardaloedd gwledigGagendor digidol a hygyrcheddCydgynhyrchu yn cymryd amser i\u2019w gyflawniEnghreifftiau o gydweithfeydd llwyddiannusUnigrwydd yn ystod Covid-19Mentrau cymunedol i geisio mynd i\u2019r afael ag unigrwydd ac arwahanrwydd yn ystod CovidRhwystrau i hyfforddiant digidol ar gyfer staff cartref gofal a gofal cartrefMeddygfeydd yng ngogledd CymruDefnyddio Alexa a dyfeisiau eraill i gefnogi pobl hy\u0302nPam bod pobl yn camddefnyddio\u2019r gwasanaethau brys?Mentrau i leihau\u2019r camddefnydd o\u2019r gwasanaethau brys"}, {"text_idx": "#000039", "text": "Dyma\u2019n union oedd yn mynd trwy ein meddyliau, mae\u2019n ddefnyddiol iawn ac yn gryno. Mae cynnwys y data hefyd yn gynorthwyol."}, {"text_idx": "#000040", "text": "Dim ond gair o ddiolch am yr wybodaeth a anfonwyd heddiw \u2013 mae wedi bod yn help mawr gan fod adroddiad Warrington yn enghraifft wych o\u2019r math o weithgaredd ac adborth y gallwn ni ei wneud yn gyflym, ac mae gwefan Swydd Rydychen yn wych hefyd. Mae\u2019n glir iawn ac yn hawdd ei defnyddio. Mae\u2019n ddefnyddiol iawn, diolch yn fawr iawn i chi."}, {"text_idx": "#000041", "text": "Buom yn gweithio gyda\u2019r Asiantaeth Arloesi i ddatblygu cyfres o weithdai i archwilio\u2019r cysyniad o gael Labordy Byw yng ngogledd Cymru. Nod y gweithdai oedd datblygu partneriaeth ar draws iechyd a gofal cymdeithasol, cael iaith a dealltwriaeth a rennir i hysbysu strategaeth ar gyfer ymchwil, arloesi a gwelliant i adeiladu ar a chydgysylltu gyda strategaeth ymchwil ac arloesi BIPBC. Rhwng mis Rhagfyr 2020 a mis Chwefror 2021 cynaliasom 6 gweithdy."}, {"text_idx": "#000042", "text": "Buom yn gweithio gyda Phrifysgol Bangor i ddatblygu Labordai Arloesi Gofal Cymdeithasol i ddod ag ymarferwyr ac ymchwilwyr at ei gilydd i ystyried testunau gwahanol."}, {"text_idx": "#000043", "text": "Roedd yr un cyntaf ar 16 Mawrth 2021 yn canolbwyntio ar dechnoleg ddigidol, mewn partneriaeth ag M\u2010Sparc a Phrifysgol Bangor. Roedd y digwyddiad yn cynnwys cyflwyniadau ar y Strategaeth Technoleg Anableddau Dysgu, yr ymchwil diweddaraf o ran y dechnoleg bresennol ac i\u2019r dyfodol i gefnogi gofal a chymorth yn y cartref, gwersi o Gymuned Ymarfer Technoleg Bersonol Cymru Gyfan, a sgwrs gan Technoleg Iechyd Cymru yngly\u0302n a\u0302 chefnogi technoleg ddigidol yn y maes gofal. Mynychodd 33 o bobl a oedd yn cynnwys cynrychiolwyr o sefydliadau academaidd, ymarferol a pholisi ac aelodau o\u2019r cyhoedd a oedd a\u0302 diddordeb. Roedd gormod o bobl wedi tanysgrifio i\u2019r digwyddiad felly cafodd ei recordio a\u2019i rannu gyda phobl na gafodd fynychu."}, {"text_idx": "#000044", "text": "Yn ystod y trafodaethau rhannodd y cyfranogwyr ddolenni defnyddiol, gan gynnwys:"}, {"text_idx": "#000045", "text": "Mae\u2019r ap Insight yn rhannu gwybodaeth am lawer o weithgareddau ar-lein sydd ar gael i bobl gydag anableddau dysgu. Mae\u2019n cael ei hyrwyddo ar draws gogledd Cymru a chafodd ei argymell gan y cyflwynwyr yn y digwyddiad. I dderbyn mwy o wybodaeth: gallwch wylio fideo yn dangos sut mae\u2019n gweithio, darllen erthygl sy\u2019n cynnwys fideo YouTube neu gysylltu a\u0302 Paul.Mazurek@flintshire.gov.ukCymuned Ymarfer Technoleg Bersonol Cymru Gyfan. Anfonwch neges at .uk os hoffech chi ymuno.Mae Lorna Tuersley yn ymchwilydd sy\u2019n edrych ar ddefnydd gwasanaethau cadeiriau olwyn o dechnoleg ddigidol, gyda llawer o\u2019r defnyddwyr gydag anableddau dysgu. Os ydych chi\u2019n fodlon siarad am eich profiadau neu\u2019ch barn am y dechnegol ddigidol a ddefnyddir anfonwch neges ati i l.tuersley@bangor.ac.uk Hefyd, os oes gennych chi brofiad o ddatblygu dulliau i lenwi ffurflenni ar-lein yn defnyddio ffonau clyfar.Cafodd y digwyddiad ei drydaru\u2019n fyw gan Beccy Roylance, dilynwch @NW_RIICH i ddysgu mwy."}, {"text_idx": "#000046", "text": "Yn 2021/22 mae arnom ni eisiau adeiladu ar y perthnasoedd a\u2019r strwythurau yr ydym ni wedi\u2019u gwneud hyd yma i wneud yn siw\u0302r bod ein gwaith yn cael effaith ac yn arwain at welliannau i iechyd a lles pobl ar hyd a lled gogledd Cymru."}, {"text_idx": "#000047", "text": "Byddwn yn mapio gweithgareddau ymchwil, arloesi a gwelliant ar draws gogledd Cymru ac asesu i ba raddau y maen nhw\u2019n cyd-fynd a\u0302 blaenoriaethau rhanbarthol a chenedlaethol."}, {"text_idx": "#000048", "text": "Byddwn yn datblygu strategaeth ymchwil, arloesi a gwelliant i ddatblygu blaenoriaethau a rennir ar gyfer gofal cymdeithasol ac ymchwil iechyd."}, {"text_idx": "#000049", "text": "Byddwn yn parhau i gefnogi\u2019r rhaglen drawsnewid ac yn cynorthwyo partneriaid eraill i ddatblygu eu gweithgareddau ymchwil, arloesi a gwelliant eu hunain. Bydd hyn yn cynnwys mwy o weithdai Labordy Arloesi Gofal Cymdeithasol i ddod a\u0302 phobl o sectorau amrywiol at ei gilydd i rannu syniadau. Bydd hefyd yn cynnwys gwaith cefnogi o ran asesiad o anghenion y boblogaeth ac adroddiadau sefydlogrwydd y farchnad."}, {"text_idx": "#000050", "text": "Byddwn yn parhau i weithio gyda phartneriaid ar hyd a lled Cymru ar brosiectau a rennir, megis dulliau masnacheiddio arloesi."}, {"text_idx": "#000051", "text": "Byddwn yn datblygu ein gwefan fel lle y mae modd i bobl ddod o hyd i\u2019r adnoddau sydd arnyn nhw eu hangen ac enghreifftiau o arferion da o\u2019r rhanbarth. Byddwn hefyd yn archwilio dulliau gwell i rannu canfyddiadau o weithgareddau ymgynghori ac ymgysylltu er mwyn iddyn nhw gael mwy o effaith. Byddwn yn hyrwyddo\u2019r gwaith yma drwy ein newyddlenni rheolaidd a\u2019n cyfrif Twitter, a byddwn yn ceisio cynyddu nifer y bobl sydd wedi cofrestru i dderbyn gwybodaeth gennym ni."}, {"text_idx": "#000053", "text": "Efallai na fydd y ffeil hon yn hygyrch"}, {"text_idx": "#000054", "text": "Dewch o hyd i Gartrefi Gofal yng Nghymru sy\u2019n diwallu\u2019ch anghenionchi.Canolbwynt ar anabledd a salwchYN EISIAU: Cynrychiolwyr GofalwyrGofalwyr ifanc sy\u2019n gofalu am oedolion a\u0302 phroblemau iechyd meddwlPlant nad ydyn nhw\u2019n mynd i\u2019r ysgolCynhwysiant Digidol"}, {"text_idx": "#000056", "text": "Canolbwynt ar anabledd a salwch"}]